## Rješenje kojim se daje odobrenje Croatia osiguranju mirovinskom društvu za upravljanje dobrovoljnim mirovinskim fondom d.o.o. za rad zatvorenog dobrovoljnog mirovinskog fonda HEP grupe

### NN 32/2006 (22.3.2006.), Rješenje kojim se daje odobrenje Croatia osiguranju mirovinskom društvu za upravljanje dobrovoljnim mirovinskim fondom d.o.o. za rad zatvorenog dobrovoljnog mirovinskog fonda HEP grupe

# HRVATSKA AGENCIJA ZA NADZOR FINANCIJSKIH USLUGA

**851**

Na temelju odredbi članka 15. stavak 1. točke 4.
alineja 2 i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine«, br. 140/05)
primjenom odredbi članaka 27., 79. stavak 3. i 105. stavak 5. Zakona o obveznim
i dobrovoljnim mirovinskim fondovima (»Narodne novine«, br.
49/99, 63/00. 103/03 i 177/04), članka 2. Pravilnika o izdavanju odobrenju za
rad mirovinskih društava (»Narodne novine«, br.
85/01), članka 4. stavak 3. i članka 5. Pravilnika o obavljanju poslova banke skrbnika
(»Narodne novine« 65/01 i 47/03), odlučujući o zahtjevu za odobrenje za rad
zatvorenog dobrovoljnog mirovinskog fonda HEP grupe Croatia osiguranje
mirovinskog društva za upravljanje dobrovoljnim mirovinskim fondom d.o.o.,
Uprava Hrvatske agencije za nadzor financijskih usluga (u daljnjem tekstu
Agencija), na sjednici održanoj dana 16. ožujka 2006. godine, donijela je

## RJEŠENJE

1. Daje se odobrenje Croatia osiguranju
mirovinskom društvu za upravljanje dobrovoljnim mirovinskim fondom d.o.o. za
rad Zatvorenog dobrovoljnog mirovinskog fonda HEP grupe.

2. Daje se odobrenje Croatia mirovinskom društvu
za upravljanje dobrovoljnim mirovinskim fondom na izbor banke skrbnika,
Hrvatske poštanske banke d.d. Jurišićeva 4. Zagreb.

3. Ovo Rješenje objavit će se u »Narodnim
novinama«.

```
Obrazloženje
```

```

```

Croatia osiguranje mirovinsko društvo za
upravljanje dobrovoljnim mirovinskim fondom d.o.o., podnijelo je svojim
dopisima od 28. veljače 2006. i dopunom od 7. ožujka zahtjev za izdavanje
odobrenja za rad zatvorenog dobrovoljnog mirovinskog fonda HEP grupe. Uz
zahtjev su priložili:

– Odluku o osnivanju zatvorenog dobrovoljnog
mirovinskog fonda HEP grupe

– Statut zatvorenog dobrovoljnog mirovinskog
fonda HEP grupe

– Informativni prospekt zatvorenog dobrovoljnog
mirovinskog fonda HEP grupe

– Ugovor s bankom skrbnikom, Hrvatska poštanska
banka d.d.

– Informacija o banci skrbniku

– Odluka o načelima ulaganja zatvorenog
dobrovoljnog mirovinskog fonda HEP grupe

– Ugovor o osnivanju i upravljanju zatvorenim
dobrovoljnim mirovinskim fondom HEP grupe

– Procjena dinamike upisa broja članova u
zatvoreni dobrovoljni mirovinski fond HEP grupe u 2006. i 2007. godini

– Izvadak iz sudskog registra Trgovačkog suda

Postupajući sukladno odredbama članka 27. i 105.
stavak 5. Zakona o obveznim i dobrovoljnim mirovinskim fondovima (u daljnjem
tekstu Zakon) i fondovima, Agencija je na sjednici održanoj 16. ožujka 2006.
utvrdila da je zahtjev osnovan, pa je odlučeno kao u točki 1. izrjeke Rješenja.

Na istoj sjednici Agencija je odobrila izbor
banke skrbnika, Hrvatske poštanske banke d.d., Zagreb te odobrila Ugovor o
skrbništvu nad imovinom fonda, pa je primjenom odredbe članka 79. stavka 3.
gore citiranog Zakona, odlučeno kao u točki 2. izrjeke
ovog Rješenja.

Sukladno odredbi čl.
8. st. 4. Zakona o Hrvatskoj agenciji za nadzor financijskih usluga, ovo
Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike Hrvatske
u roku od 30 dana od dana primitka ovog Rješenja.

Klasa: UP/I 140-01/06-08/02

Urbroj: 326-204-06-4

Zagreb, 16. ožujka 2006.

Predsjednik Uprave

**Ante Samodol**, v. r.

Rješenje, NN 32/2006-851